CELEX: C2005/155/50
Language: lt
Date: 2005-06-25 00:00:00
Title: Byla T-154/05 Carmela Lo Giudice 2005 m. balandžio 15 d. pareikštas ieškinys Europos Bendrijų Komisijai

25.6.2005   
            
            
               LT
            
            
               Europos Sąjungos oficialusis leidinys
            
            
               C 155/25
            
         Carmela Lo Giudice 2005 m. balandžio 15 d. pareikštas ieškinys Europos Bendrijų Komisijai
   (Byla T-154/05)
   (2005/C 155/50)
   Proceso kalba: prancūzų
   2005 m. balandžio 15 d. Europos Bendrijų Pirmosios instancijos teisme buvo pareikštas Carmela Lo Giudice, gyvenančios Strambeek Bever (Belgija), atstovaujamos advokatų Gilles Bounéou ir Frédéric Frabetti, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               1)
            
            
               panaikinti aiškų 2005 m. sausio 18 d. sprendimą Nr. 05/399 atmesti jos skundą,
            
         
               2)
            
            
               ta dalimi, kuria būtina, panaikinti numanomą sprendimą atmesti 2003 m. lapkričio 28 d. ieškovės pagalbos prašymą ir panaikinti numanomą sprendimą atmesti 2003 m. gruodžio 23 d. ieškovės pagalbos prašymą,
            
         
               3)
            
            
               nustatyti, kad ieškovė, vykdydama savo pareigas, patyrė psichologinį terorizavimą,
            
         
               4)
            
            
               priteisti iš atsakovės sumokėti ieškovei 100 000 EUR (šimtą tūkstančių eurų) neturtinės žalos atlyginimą, kuris gali būti padidintas arba įvertintas, atsižvelgiant į psichologinio terorizavimo atvejus, turint mintyje, kad ieškovės ateitis visiškai neaiški ir jos sveikatai labai pakenkta,
            
         
               5)
            
            
               išsaugoti visas jos teises, inter alia, teisę prašyti supažindinti su liudytojų apklausos dokumentais, kaip apibrėžta 2005 m. sausio 7 d. IDOC (Komisijos tyrimų ir drausmės tarnybos) išvadose,
            
         
               6)
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė, Komisijos pareigūnė, savo vadovybei pateikė du 2003 m. lapkričio 28 d. ir 2003 m. gruodžio 23 d. pagalbos prašymus teigdama, kad savo darbo skyriuje patiria psichologinį terorizavimą. Ieškiniu ji ginčija sprendimą atmesti jos prašymus ir vėliau pateiktą skundą.
   Grįsdama savo ieškinį ieškovė tvirtina, jog įvertinus jos viršininko jai skirtų užduočių ir jai atsiųstų elektroninių žinučių kiekį, neabejotina, kad ji patyrė realų psichologinį terorizavimą. Todėl ginčijami sprendimai pažeidė Tarnybos nuostatų 12 straipsnį.
   Sprendimas atmesti jos pagalbos prašymus, jos nuomone, pažeidė Tarnybos nuostatų 24 straipsnį ir 2003 m. spalio 15 d. N. Kinnock pasiūlymą dėl politikos psichologinio terorizavimo srityje. Ieškovė taip pat tvirtina, kad 2005 m. sausio 18 d. sprendimas nepagrįstas, pažeistas savavališko elgesio draudimo principas, piktnaudžiauta įgaliojimais, pažeistas teisėtų lūkesčių apsaugos principas ir taisyklė patere legem quam ipse fecisti bei kruopštumo pareiga.